Le Mespris de la vie et consolation contre la mort/« L’homme en lieu plus heureus ne scauroit se ranger »
# Le Mespris de la vie et consolation contre la mort/« L’homme en lieu plus heureus ne scauroit se ranger »

L’homme en lieu plus heureus ne scauroit se ranger Qu'au penser curieus de la fresle nature, Se reputant mortel, sujet à pourriture Qui loge par emprunt en ce cors passager :

Duquel il sort ainsi comme le voyager Debusquant du logis, quant de la terre obscure L'Aube chasse la nuit, qui tout le Ciel espure Va redoublant le pas, & marche plus léger,

Tel homme connoissant le lieu de sa naissance, Scait bien en quelle part il fera demeurance Lors qu'il luy conviendra dans la fosse pourrir :

Et ny à tel malheur, ny peur si violente Qui le puisse estonner, & qu'est ce qu'espouvante Celuy qui vit toujours en espoir de mourir ?

